ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Νοεμβρίου 1995 για την τροποποίηση της απόφασης 92/164/ΕΟΚ, Ευρατόμ, με την οποία επιτρέπεται στην Πορτογαλία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μην λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας (Το κείμενο στην πορτογαλική γλώσσα είναι το μόνο αυθεντικό) (95/530/ΕΚ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

τον κανονισμό (ΕΟΚ, Ευρατόμ) αριθ. 1553/89 του Συμβουλίου της 29ης Μαΐου 1989 για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 13,

Εκτιμώντας:

ότι κατ' εφαρμογή του άρθρου 28 παράγραφος 3 της έκτης οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των κρατών μελών σχετικά με τους φόρους επί του κύκλου εργασιών - Κοινό σύστημα φόρου προστιθέμενης αξίας: ενιαία φορολογική βάση (2), που στο εξής ονομάζεται «έκτη οδηγία», τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των ιδίων πόρων που προέρχονται από το φόρο επί της προστιθέμενης αξίας (ΦΠΑ) 7

ότι, από την 1η Ιανουαρίου 1990, η δυνατότητα που έχουν τα κράτη μέλη να συνεχίσουν να φορολογούν ή να απαλλάσσουν ορισμένες δραστηριότητες που αναφέρονται στα παραρτήματα Ε και ΣΤ της έκτης οδηγίας καταργείται κατ' εφαρμογή του άρθρου 1 σημείο 1 πρώτο εδάφιο και σημείο 2 στοιχείο α) της οδηγίας 89/465/ΕΟΚ του Συμβουλίου (3), και ότι, κατά συνέπεια, πρέπει να καταργηθούν οι άδειες που χορηγούνται για το σκοπό αυτό από την Επιτροπή για τον καθορισμό της βάσης των ιδίων πόρων ΦΠΑ 7

ότι, βάσει του κανονισμού ΕΟΚ, Ευρατόμ αριθ. 1553/89, η Επιτροπή, όσον αφορά την Πορτογαλία, εξέδωσε την απόφαση 92/164/ΕΟΚ, Ευρατόμ (4), με την οποία επιτρέπεται στην Πορτογαλία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μη λαμβάνει υπόψη από το οικονομικό έτος 1989 ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων ΦΠΑ για τα οικονομικά έτη 1989 και 1990 7

ότι η Πορτογαλία εξακολουθεί να μην είναι σε θέση να χρησιμοποιεί, για την κατανομή των δραστηριοτήτων ανά συντελεστή σύμφωνα με το άρθρο 4 παράγραφος 4 του κανονισμού (ΕΟΚ, Ευρατόμ) αριθ. 1553/89, τα δεδομένα των εθνικών λογαριασμών που αφορούν το προτελευταίο έτος πριν από το οικονομικό έτος για το οποίο πρέπει να υπολογισθεί η βάση των πόρων ΦΠΑ, δεδομένου ότι μόνο οι εθνικοί λογαριασμοί του 1986 είναι αρκετά λεπτομερείς ώστε να καθιστούν δυνατό τον υπολογισμό του ΣΜΣ 7 ότι πρέπει να επιτραπεί στην Πορτογαλία να χρησιμοποιεί τα δεδομένα σχετικά με τους εθνικούς λογαριασμούς του 1986 για τον υπολογισμό του ΣΜΣ που αφορά το οικονομικό έτος 1991 7

ότι η Πορτογαλία, από την 1η Ιανουαρίου 1991, φορολογεί τις δραστηριότητες που προβλέπονται στο παράρτημα ΣΤ σημείο 3 της έκτης οδηγίας ΦΠΑ 7 ότι, από την ημερομηνία αυτή, πρέπει να καταργηθεί η άδεια που χορηγήθηκε για το σκοπό αυτό 7

ότι η Συμβουλευτική Επιτροπή Ιδίων Πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για την κατανομή ανά συντελεστή, σύμφωνα με το άρθρο 4 παράγραφος 4 του κανονισμού (ΕΟΚ, Ευρατόμ) αριθ. 1553/89, επιτρέπεται στην Πορτογαλία να χρησιμοποιεί δεδομένα που λαμβάνει από τους εθνικούς λογαριασμούς του 1986 για τον υπολογισμό της βάσης των πόρων ΦΠΑ για το οικονομικό έτος 1991.

Άρθρο 2

Το σημείο 1 του άρθρου 3 της απόφασης 92/164/ΕΟΚ, Ευρατόμ, καταργείται για τις δραστηριότητες που πραγματοποιούνται από την 1η Ιανουαρίου 1991.

Άρθρο 3

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 29 Νοεμβρίου 1995.

Για την Επιτροπή

Erkki LIIKANEN

Μέλος της Επιτροπής

(1) ΕΕ αριθ. L 155 της 7. 6. 1989, σ. 9.

(2) ΕΕ αριθ. L 145 της 13. 6. 1977, σ. 1.

(3) ΕΕ αριθ. L 226 της 3. 8. 1989, σ. 21.

(4) ΕΕ αριθ. L 73 της 19. 3. 1992, σ. 23.